2012 m. FIBA U-17 pasaulio čempionatas
FIBA U-17 pasaulio čempionatas 2012 (angl. 2012 FIBA Under-17 World Championship) – antrasis pasaulinis krepšinio turnyras, skirtas iki 17 m. vaikinams. Jis vyko birželio 29-liepos 8 dienomis Lietuvoje Kaune, Žalgirio arenoje. Pirmasis tokio tipo čempionatas vyko 2010 m. Hamburge. Pasaulio čempionais antrą kartą iš eilės tapo JAV nacionalinė vyrų krepšinio rinktinė.